নির্বাচনী আবহে হঠাৎ কেন সংসদ ভবনে আয়ুষ্মান!

নয়াদিল্লি: লোকসভা নির্বাচনের (Lok Sabha Election 2024) আগে রাজনীতির ময়দানে নেমেছেন একাধিক তারকারা। গেরুয়া শিবিরের হয়ে ভোট ময়দানে পা দিয়েছেন বলি অভিনেত্রী কঙ্গনা। শিন্ডেসেনায় যোগ দিয়েছেন বলিউড তারকা গোবিন্দা। আর এবার নতুন সংসদ ভবনে আয়ুষ্মান খুরানা (Ayushmann Khurrana)-কে দেখে রাজনীতিতে যোগদানের প্রসঙ্গ জুড়লেন নেটনাগরিকরা।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব ৪৪)

সম্প্রতি আয়ুষ্মান গিয়েছিলেন নতুন সংসদ ভবনের (Parliament Building) অন্দরে। সেখান থেকেই সোশ্যাল মিডিয়ায় শেয়ার করেছেন ছবি ও ভিডিও। অভিনেতার পরনে ছিল কুর্তা, হাফ কোট ও পাজামা। কিন্তু লোকসভা ভোটের মাঝে আচমকা আয়ুষ্মান কেন সংসদ ভবনে গেলেন সেই প্রসঙ্গে অভিনেতা কিছুই বলেননি।

আরও পড়ুন: পরিবারে খুশির খবর, বাবা হলেন কিঞ্জল

ভিডিওতে তরুণ প্রজন্মের উদ্দেশে বলেন, আপনাদের কাছে অত্যন্ত শক্তিশালী এক অস্ত্র আছে। যদি আপনি নিজের মতামত দিতে চান। নিজের পছন্দের বা যে নেতা আপনার কথা বলতে পারবেন তাঁকে এই লোকসভায় নিয়ে আসতে চান তাঁকে আপনিই নির্বাচন করতে পারেন, ভোট দিয়ে।

আসন্ন লোকসভা নির্বাচনে তরুণ প্রজন্মকে ভোট দিতে বিশেষভাবে উৎসাহ দেওয়া হচ্ছে। #Myfirstvote হ্যাশট্যাগ দিয়ে ক্যাম্পেনও শুরু হয়েছে। মনে করা হচ্ছে, এই ক্যাম্পেনরই প্রচারের কাজের জন্যই নতুন সংসদ ভবনে গিয়েছিলেন আয়ুষ্মান।

View this post on Instagram

A post shared by Ayushmann Khurrana (@ayushmannk)