সংসদের সামনে গায়ে আগুন দিয়ে আত্মহত্যার চেষ্টা যুবকের

নয়াদিল্লি: সংসদ ভবনের (Parliament) সামনে গায়ে আগুন দিয়ে আত্মহত্যার চেষ্টা যুবককের। তাঁকে উদ্ধার করে দ্রুত নিয়ে যাওয়া হল হাসপাতালে। সূত্রের খবর, সংসদ ভবনের মূল প্রবেশ দ্বারের সামনে আগুন লাগিয়ে আত্মহত্যার চেষ্টা এক ব্যক্তির। পুলিশ কর্মীরা ছুটে আসেন। স্তম্ভিত হয়ে যান সেখানে উপস্থিত মানুষজনও। পথচারীরা দেখে ছুটে এসে আগুন নেভান। তাঁরা এসে উদ্ধার করেন ওই ব্যক্তিকে হাসপাতালে নিয়ে যায়। কিন্তু কেন তিনি এমন ঘটনা ঘটালেন তা এখনও জানা যায়নি।

আরও পড়ুন: জঙ্গি সাহেব শেখদের নিয়ে ব্রহ্মপুত্রের চরে তল্লাশি, মিলল আগ্নেয়াস্ত্র

প্রত্যক্ষদর্শীরা জানিয়েছেন, বুধবার সংসদ ভবনের সামনে একটি পার্কে গায়ে আগুন দিয়েছিলেন ওই যুবক। এরপর জ্বলতে থাকা অবস্থাতেই সংসদ ভবনের দিকে ছুটে যেতে দেখা যায় তাঁকে। তাকে উদ্ধার করে দ্রুত রামমোহন লোহিয়া হাসপাতালে নিয়ে যাওয়া হয়েছে। কিন্তু কী কারণে আত্মহত্যার চেষ্টা, তা এখনও স্পষ্ট নয়। ঘটনাস্থলে পৌঁছেছে দিল্লি পুলিশ (Delhi Police)। গিয়েছে ফরেন্সিক দলও। প্রসঙ্গত, ২০০১ সালে ১৩ ডিসেম্বর পাঁচ জঙ্গি হামলা চালিয়েছিল সংসদ ভবনের কমপ্লেক্সে। স্বরাষ্ট্র মন্ত্রকের নকল স্টিকার লাগিয়ে অ্যাম্বাসেডর গাড়িটি সংসদ ভবন চত্বরে প্রবেশ করেছিল। অতর্কিত ভাবে হামলা চালিয়েছি। সেই ঘটনার ২৩ বছর পর ফের ডিসেম্বরেই সংসদ ভবনের সামনে এভাবে আগুন লাগানোর ঘটনা রীতিমতো চাঞ্চল্য ছড়িয়েছে।